Knud Ansgar Nelson

Knud Ansgar Nelson (1906–1990) var en dansk katolsk biskop av Stockholm fra 1957 til 1962. 

Liv og virke
 Bakgrunn
Nelson ble født i 1906 i Danmark som sønn av en sjøkaptein. Først ville han bli kunstner, men etter ble overbeviste om at han ikke hadde talent til det.Dom Geoffrey Chase med Dom Caedmon Holmes: «Stranger on Earth - Biskop K. Ansgar Nelson, O.S.B., 1906-1990» , St Ansgar's Bulletin, 1991, s. 10. 19 år gammel reiste han til USA i 1925."The Church in Scandinavia"  , Oblate Newsletter (Portsmouth Abbey), vol. 26, no. 10, Oktober 2005. Der begynte han hos sin onkel i Wellesley, som var florist. Nelson lærte seg også en god del om tredyrking. Han ble katolikk i 1927. Han arbeidet da i Salem i Massachusetts og studerte middelalderkunst. 

I mai 1931 trådte han inn i benediktinerordenens Portsmouth Priory i Rhode Island. I sin tidlige opplæringstid ble han sendt til benediktinerklosteret i Maria Laach i Tyskland. Der fikk han et tidlig inntrykk av samfunnsforandringene under nasjonalsosialismen. Abbeden på stedet, pater Ildefons Herwegen, var på denne siden svært fascinert av Hitlers bevegelse. 

Han han avgav høytidelige løfter i USA i 1935.Obituary  i Providence Journal, 1. april 1990.

Prest
Han ble ordinert til prest den 22. mai 1937. I sine tidlige år i klosteret underviste han i klassiske fag ved Portsmouth Priory School.

Under andre verdenskrig var han sjelesørger for katolske tyske soldater som satt i krigsfangeleir på en øy i Narragansett Bay. 

I 1946 fikk han lov til å besøke sin familie i Danmark og ble sittende der fordi han strevde med å finne transport tilbake til USA. Han ble da engasjert i hjelpearbeid.

Biskop
Den 11. august 1947 utnevnte pave Pius XII pater Nelson titularbiskop av Bilta og til hjelpebiskop og koadjutor til den apostolisk vikar for Sverige, biskop Johannes Erik Müller. 

Han ble den 8. september samme år, ved en seremoni i Cathedral of Saints Peter and Paul i Providence i Rhode Island, ordinert til biskop, av erkebiskop Amleto Giovanni Cicognani, apostolisk delegat til USA.Consecration Held for Bishop Nelson; Ritual Is Solemn but Colorful at Providence for Vicar Apostolic of Sweden, The New York Times, 9. september 1947. Medkonsekrerende var biskop Francis Patrick Keough (Providence, Rhode Island, USA) og biskop Johannes Theodor Suhr (apostolisk vikar av Danmark).

I 1951 besøkte han biskop Duane Garrison Hunt i Salt Lake City, og ble da intervjuet om innflytelsen av sovjetisk politikk på kristendommens tilstand i Skandinavia."Prelate Declares Christianity Safe", Deseret News, 23. mai 1951. I 1953 fikk Sverige status av eget bispedømme.

Det tok lengre tid enn forventet før bispeskiftet mellom biskop og koadjutor-biskop fant sted; biskop Müllers helse var syntes å forbedre seg, og han var ikke så interessert i å fratre. Han var muligens ikke så glad for den designerte etterfølger han hadde fått. Propagandakongregasjonen nølte med å be pave Pius XII og å bevege Müller til avgang; muligens var det fordi det var paven selv, da han var nuntius i München, hadde bispeviet Müller.Dom Geoffrey Chase O.S.B. med Dom Caedmon Holmes, O.S.B.: Stranger on Earth - Biskop K. Ansgar Nelson, O.S.B., 1906-1990), St Ansgar's Bulletin, 1991, s. 11 

Ved biskop Müllers avgang overtok hjelpebiskop Nelson som ordinær biskop; han var biskop av Stockholm fra 1957 til 1962.

Finansene var uoversiktlige, og biskop Nelsom forsøkte å rasjonalisere ved å selge unna leilighetsbygninger. Han ansatte en regnskapssjef til å få orden på tingene. 

Én morgen dukket politiet opp på hans dør. Regnskapssjefen hadde underslått en masse av bispedømmets penger, og det var ikke mulig å få pengene tilbake. Biskop Nelson ble kort etter svært syk etter det man diagnostiserte som følge av et hjerteslag.  

Han søkte om avskjed. Etter sin pensjonering var han titulærbiskop av Dura. Han var da kapellan for nonner i Ticino i Sveits i fem år, før han vendte tilbake til Portsmouth Abbey. Der gav han filosofiseminarer om især presokratisk og platonisk filosofi, og noe historie, til noviser i sitt gamle kloster, til de nesten ferdige studerende på skolen.Oblate Newsletter, oktober 2005. Han gjenopptok sine gamle studier av aramaisk og hebraisk, og vedlikeholdt og forbedret sin russisk som han hadde tilegnet seg i yngre år. 

Biskop Nelson døde i Newport Hospital i Newport i Rhode Island den 31. mars 1990.Providence Journal, 1. april 1990.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani  (1883–1973) *1933
 Biskop Knud Ansgar Nelson (1906-1990) *1947www.catholic-hierarchy.org nelson, lest 26. desember 2020

 Referanser 

Litteratur
 Barbro Lindqvist: År för år: kyrkans väg i Sverige 1783–1983 / framgrävd av Barbro Lindquist, Stockholm: Katolsk kyrkotidning, 1983. .
Dom Geoffrey Chase O.S.B. med Dom Caedmon Holmes, O.S.B.: Stranger on Earth - Biskop K. Ansgar Nelson, O.S.B., 1906-1990), St Ansgar's Bulletin, 1991, s 10 , lest 26. desember 2020. 


Kategori:Danske katolske biskoper
Kategori:Danske katolske biskoper utenfor hjemlandet
Kategori:Ikkesvenske katolske biskoper i Sverige
Kategori:Linjen Rebiba
Kategori:Benediktinere
Kategori:Personer fra Frederiksværk